CELEX: 31998D0184
Language: el
Date: 1998-02-25 00:00:00
Title: 98/184/ΕΚ: Απόφαση της Επιτροπής της 25ης Φεβρουαρίου 1998 περί ερωτηματολογίου για την κατάρτιση των εκθέσεων των κρατών μελών σχετικά με την εφαρμογή της οδηγίας 94/67/ΕΚ του Συμβουλίου για την αποτέφρωση των επικίνδυνων αποβλήτων (εφαρμογή της οδηγίας 91/692/ΕΚ του Συμβουλίου) (Κείμενο που παρουσιάζει ενδιαφέρον για τον ΕΟΧ)

Avis juridique important

|

31998D0184

98/184/ΕΚ: Απόφαση της Επιτροπής της 25ης Φεβρουαρίου 1998 περί ερωτηματολογίου για την κατάρτιση των εκθέσεων των κρατών μελών σχετικά με την εφαρμογή της οδηγίας 94/67/ΕΚ του Συμβουλίου για την αποτέφρωση των επικίνδυνων αποβλήτων (εφαρμογή της οδηγίας 91/692/ΕΚ του Συμβουλίου) (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 067 της 07/03/1998 σ. 0048 - 0050

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Φεβρουαρίου 1998 περί ερωτηματολογίου για την κατάρτιση των εκθέσεων των κρατών μελών σχετικά με την εφαρμογή της οδηγίας 94/67/ΕΚ του Συμβουλίου για την αποτέφρωση των επικίνδυνων αποβλήτων (εφαρμογή της οδηγίας 91/692/ΕΚ του Συμβουλίου) (Κείμενο που παρουσιάζει ενδιαφέρον για τον ΕΟΧ) (98/184/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/692/ΕΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (1), και ιδίως τα άρθρα 5 και 6,την οδηγία 94/67/ΕΚ του Συμβουλίου, της 16ης Δεκεμβρίου 1994, για την αποτέφρωση των επικίνδυνων αποβλήτων (2),Εκτιμώντας:ότι, σύμφωνα με το άρθρο 17 της οδηγίας 94/67/ΕΚ του Συμβουλίου, τα κράτη μέλη οφείλουν να συντάσσουν τις εκθέσεις τους σχετικά με την εφαρμογή της οδηγίας αυτής με τη διαδικασία του άρθρου 5 της οδηγίας 91/692/ΕΟΚ 7ότι οι εκθέσεις αυτές πρέπει να καταρτίζονται βάσει ερωτηματολογίου ή σχεδιαγράμματος το οποίο διαμορφώνεται από την Επιτροπή σύμφωνα με τη διαδικασία του άρθρου 6 της οδηγίας 91/692/ΕΟΚ 7ότι η πρώτη έκθεση θα καλύψει τη χρονική περίοδο από το 1998 έως και το 2000 7ότι τα μέτρα που προβλέπονται από την παρούσα οδηγία είναι σύμφωνα με τη γνώμη που διατύπωσε η επιτροπή του άρθρου 6 της προαναφερόμενης οδηγίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Θεσπίζεται το σχετικό με την οδηγία 94/67/ΕΚ ερωτηματολόγιο το οποίο επισυνάπτεται στην παρούσα απόφαση.Άρθρο 2 Τα κράτη μέλη χρησιμοποιούν το παρόν ερωτηματολόγιο ως βάση για την κατάρτιση της έκθεσης που οφείλουν να υποβάλλουν στην Επιτροπή σύμφωνα με το άρθρο 5 της οδηγίας 91/692/ΕΟΚ και με το άρθρο 17 της οδηγίας 94/67/ΕΚ.Άρθρο 3 Η παρούσα απόφαση απευθύνεται στα κράτη μέλη.Βρυξέλλες, 25 Φεβρουαρίου 1998.Για την ΕπιτροπήRitt BJERREGAARDΜέλος της Επιτροπής(1) ΕΕ L 377 της 31. 12. 1991, σ. 48.(2) ΕΕ L 365 της 31. 12. 1994, σ. 34.ΠΑΡΑΡΤΗΜΑ ΕΡΩΤΗΜΑΤΟΛΟΓΙΟ για την υποβολή στοιχείων εκ μέρους των κρατών μελών σχετικά με τη μεταφορά στο εθνικό δίκαιο και την εφαρμογή της οδηγίας 94/67/ΕΚ περί της αποτέφρωσης επικίνδυνων αποβλήτων Προβλέπονται παραπομπές στις πληροφορίες που έχουν ήδη υποβληθεί στην Επιτροπή.Ι. ΜΕΤΑΦΟΡΑ ΣΤΟ ΕΘΝΙΚΟ ΔΙΚΑΙΟ 1. α) Έχουν υποβληθεί στην Επιτροπή λεπτομερή στοιχεία σχετικά με τις νομοθετικές, κανονιστικές και διοικητικές διατάξεις που έχουν θεσπιστεί προς συμμόρφωση στις διατάξεις της οδηγίας;(Ναι/Όχι)β) Εάν η απάντηση στο α) είναι «Όχι», διευκρινίζετε τους λόγους.ΙΙ. ΕΦΑΡΜΟΓΗ ΤΗΣ ΟΔΗΓΙΑΣ 1. α) Γενικά ποια μέτρα έχουν ληφθεί σύμφωνα με το άρθρο 3 παράγραφος 1 για την πρόληψη της ρύπανσης του περιβάλλοντος που οφείλεται στο σχεδιασμό, τον εξοπλισμό και τη λειτουργία των σταθμών αποτέφρωσης;β) Εάν υπάρχουν σχετικές πληροφορίες, αναφέρετε τον αριθμό αδειών που έχουν εκδοθεί σύμφωνα με το άρθρο 3 παράγραφος 1 και τις σχετικές δυναμικότητες αποτέφρωσης.2. α) Γενικά ποιες απαιτήσεις έχουν καθορισθεί σύμφωνα με το άρθρο 3 παράγραφος 4 για τη χορήγηση αδειών συναποτέφρωσης;β) Έχουν χορηγηθεί σύμφωνα με το άρθρο 3 παράγραφος 4 απαλλαγές από την τήρηση του απαιτούμενου από το άρθρο 3 παράγραφος 3 ποσοστού, εντός των έξι μηνών που ακολούθησαν την έναρξη λειτουργίας;(Ναι/Όχι)γ) Εάν η απάντηση στο β) είναι «Ναι», διευκρινίζετε τους λόγους.δ) Εάν υπάρχουν σχετικές πληροφορίες, αναφέρετε τον αριθμό αδειών που χορηγήθηκαν και τον συνολικό όγκο συναποτεφρωθέντων αποβλήτων για τα οποία χορηγήθηκε άδεια σύμφωνα με το άρθρο 3 παράγραφος 3.3. Γενικά ποια μέτρα έχουν ληφθεί σύμφωνα με το άρθρο 4 προκειμένου να εξασφαλισθεί η πρόσβαση του κοινού στις πληροφορίες που προσδιορίζονται στο άρθρο αυτό;4. α) Γενικά τι μέτρα έχουν ληφθεί σύμφωνα με το άρθρο 5 για την πρόληψη και τον περιορισμό των αρνητικών επιπτώσεων που έχουν για το περιβάλλον η παράδοση και η παραλαβή αποβλήτων;β) Εάν υπάρχουν σχετικές πληροφορίες, αναφέρετε τον άριθμό εξαιρέσεων από την τήρηση των διατάξεων του άρθρου 5 παράγραφοι 2 και 3 για τις οποίες έχει χορηγηθεί άδεια σύμφωνα με το άρθρο 5 παράγραφος 4.5. α) Έχουν χορηγηθεί, σύμφωνα με το άρθρο 6 παράγραφος 4, άδειες που καθορίζουν απαιτήσεις διαφορετικές από τις προβλεπόμενες στο άρθρο 6 παράγραφος 2;(Ναι/Όχι)β) Εάν η απάντηση στο α) είναι «Ναι», παρέχετε λεπτομερείς πληροφορίες σχετικά με τον αριθμό των περιπτώσεων, τις εκάστοτε συνθήκες λειτουργίας για τις οποίες έχει χορηγηθεί άδεια και τα αποτελέσματα των διενεργηθεισών εξακριβώσεων.γ) Γενικά ποια μέτρα έχουν ληφθεί προς συμμόρφωση στις διατάξεις του άρθρου 6 παράγραφος 3;δ) Γενικά ποια μέτρα έχουν ληφθεί σύμφωνα με το άρθρο 6 παράγραφος 6 ώστε να εξασφαλίζεται ότι η οφειλόμενη σε εκπομπές ατμοσφαιρική ρύπανση στο επίπεδο του εδάφους δεν είναι σημαντική;6. α) Γενικά ποια μέτρα έχουν ληφθεί προς συμμόρφωση στις απαιτήσεις που καθορίζονται στο άρθρο 6 παράγραφος 5 και στο άρθρο 7 παράγραφοι 1 και 2;β) Ποια μέτρα έχουν ληφθεί σχετικά με τη μέγιστη επιτρεπτή περίοδο διακοπής, διαταραχής ή βλάβης των συστημάτων καθαρισμού ή μέτρησης σύμφωνα με το άρθρο 12 παράγραφος 2 και για την άμεση ενημέρωση των αρμόδιων αρχών, όπως προβλέπεται στο άρθρο 12 παράγραφος 1, σε περίπτωση υπέρβασης των οριακών τιμών εκπομπής που αναφέρονται στο άρθρο 6 παράγραφος 5 και στο άρθρο 7 παράγραφοι 1 και 2;γ) Οι εθνικοί κανονισμοί καθορίζουν οριακές τιμές εκπομπής ρύπων διαφορετικές από εκείνες που καθορίζονται στο άρθρο 7;(Ναι/Όχι)δ) Εάν η απάντηση στο γ) είναι «Ναι», διευκρινίζετε τους λόγους και αναφέρετε την οριακή τιμή εκπομπής για κάθε ρύπο.ε) Ποια μέτρα έχουν ληφθεί για τον καθορισμό κατάλληλων οριακών τιμών εκπομπής ή κατευθυντήριων τιμών σύμφωνα με το άρθρο 7 παράγραφος 4;7. Γενικά ποια μέτρα έχουν ληφθεί για την ελαχιστοποίηση της απόρριψης υδατικών αποβλήτων σύμφωνα με το άρθρο 8;8. α) Γενικά ποια μέτρα έχουν ληφθεί σύμφωνα με το άρθρο 9 ώστε να εξασφαλισθεί συμμόρφωση προς τις οδηγίες 75/442/ΕΟΚ και 91/689/ΕΟΚ;β) Εάν υπάρχουν σχετικές πληροφορίες, αναφέρετε κατά πόσον ανακτάται η θερμότητα που παράγεται από την αποτέφρωση, τον τύπο της ανάκτησης και τη σχετική απόδοση.9. Γενικά ποια μέτρα έχουν ληφθεί ώστε να εξασφαλισθεί συμμόρφωση προς τις απαιτήσεις μέτρησης σύμφωνα με το άρθρο 10, συμπεριλαμβανομένων των απαιτήσεων του παραρτήματος ΙΙΙ;10. Όσον αφορά το άρθρο 13 παράγραφος 2, αναφέρετε τον αριθμό των κοινοποιήσεων οριστικής παύσης σταθμών αποτέφρωσης που έχουν παραληφθεί, καθώς και την εκάστοτε δυναμικότητα αποτέφρωσης, αριθμό ωρών και περίοδο λειτουργίας.